अणुव्रत है संप्रदाय विहीन धर्म: साध्वी बोधिप्रभा
साध्वीराजकुमारी, भाग्यवती सरोज कुमारी के पावन सानिध्य में अणुव्रत स्थापना दिवस रविवार को कटला भवन में मनाया गया। मंगलाचरण को स्वर लहरी विजया जैन ने दी अध्यक्षता अणुव्रत समिति के अध्यक्ष राजेंद्र अग्रवाल ने की। इस दौरान साध्वी सोमप्रभा ने अपने संबोधन में कहा कि अणुव्रत निषद्यात्मक है, लेकिन इसका फल रचनात्मक है।
साध्वी बोधिप्रभा जी ने कहा कि अणुव्रत चाहता है कि समाज नशा मुक्त, रूदिमुक्त, प्रदर्शन मुक्त बने। अणुव्रत संप्रदाय विहीन धर्म है। कोई भी मानव इस पर चलकर अपना कल्याण कर सकता है। महिला मंडल की सामूहिक गीतिका ‘अणुव्रत की ले मशाल, हाथ में दूर करे अंधियारा’ तथा साध्वी परिमल प्रभा जी ने गीतिका के माध्यम से अपनी भावना व्यक्त की। अणुव्रत समिति के संरक्षक कुंदनमल जैन ने कहा कि अणुव्रत धर्म, जाति, भाषा संप्रदाय विहीन धर्म है। जिसने भी अणुव्रत को अपनाया, शांति का जीवन जिया। तेरापंथा सभाध्यक्ष नंदलाल मास्टर ने कहा कि वे सौभाग्यशाली है कि उन्होंने अणुव्रत आंदोलन स्थापना के समय जन्म लिया। साध्वी मंजुकुमारी ने कविता ‘दिल से दरियों तो झुक गया, वाणी रा बाला चालै है’ द्वारा अपनी भावना व्यक्त की। भाग्यवती ने कहा कि श्रावक की आचार सहिंता में भगवान महाबीर ने अणुव्रतों को स्थान दिया।
कटला भवन में मनाया अणुव्रत स्थापना दिवस
awa_Deva hin_Deva hin_Deva awa_Deva